- मनीष मैथानी ने उपन्यास को पढ़ कर समाप्त करते ही दोबारा फिर पढ़ा और ‘लेखकीय’ उन्हें खास तौर से पसन्द आया । बकौल उन के मेरे हालिया उपन्यासों से उन्हें काफी शिकायतें हुई थीं जो कि ‘क्रिस्टल लॉज’ ने दूर कर दीं । उन्हें उपन्यास का घटनाक्रम शानदार लगा, संवाद, रफ्तार, सस्पेंस सब मनोरंजक लगा अलबत्ता मुकेश माथुर और बड़े आनन्द साहब में सीधे सम्वादों की कमी उन्हें खली । सामूहिक रूप में उन्होंने उपन्यास को ‘वाह वाह’ करार दिया ।